recursal/SuperWikiNEXT-32B huggingface dataset:
1870-களில் சுங்க வேலியும் (சிவப்பில்) உயிர் வேலியும் (பச்சையில்)
**உப்பு வேலி** என்பது ஆங்கிலேயர்களால் இந்தியாவில் ஒரு மாநிலத்தில் இருந்து மற்றொரு மாநிலத்திற்கு உப்பு கொண்டு செல்வதைத் தடுக்க ஏற்படுத்தப் பட்டிருந்த சுங்க வேலியாகும். ஆங்கில அரசு உப்புக்கு வரி விதித்திருந்ததால் அதை மக்கள் கொடாமல் இருப்பதைத் தடுத்து வரி வசூலிக்க இது ஏற்படுத்தப்பட்டது. இது அதிக அளவாக 4000 கிலோ மீட்டருக்கு மேலான நீளமும் 12 அடி உயரமும் கொண்டிருந்தது. 1803-ஆம் ஆண்டு வாக்கில் இவ்வேலி அமைத்தல் தொடங்கப்பட்டது.

ஒரு சமயத்தில் இதன் பாதுகாப்பில் 14000 ஊழியர்கள் ஈடுபடுத்தப்பட்டிருந்தனர்.

உப்பின் மீதான இந்த வரி 1930-இல் தொடங்கிய உப்பு சத்தியாகிரகத்திற்கு ஒரு காரணமாக அமைந்தது.

மீள் கண்டுபிடிப்பு
------------------

இவ்வளவு பெரிய வேலியும் சுங்க வரி அமைப்பும் இருந்த போதிலும் அந்தக் காலகட்ட வரலாற்றுக் குறிப்புகளில் இதனைப் பற்றி எதுவும் குறிப்பிடப்படாததால் இவற்றைப் பற்றி இந்தியாவிலோ பிரிட்டனிலோ பரவலாகத் தெரியவில்லை. இராய் மாக்சாம் என்னும் இலண்டன் பல்கலைக் கழக நூலகப் பணியாளர் வில்லியம் என்றி சிலீமான் என்பாரின் நூலில் குறிப்பிட்டிருந்த இந்த வேலியைப் பற்றி படித்து அதனைப் பற்றித் தெரிந்து கொள்ள முயன்றார். மேலும் இதன் இடத்தைக் கண்டுபிடிக்கவும் விரும்பினார்.
இலண்டனில் இதைப்பற்றி விரிவான ஆய்வுகள் செய்து பின்னர் இந்த வேலியைத் தேடி இந்தியாவிற்கு மும்முறை வந்தார். 1998-இல் உத்திரப்பிரதேசத்தில் எட்டவா மாவட்டத்தில் சிறிய கரைமேட்டைக் கண்டார். இது அந்தப் பெரும்வேலியின் மிச்சமாக இருக்கலாம் என்று கருதப்படுகின்றது.

அந்த வேலியைப் பற்றியும் வேலியைத் தேடிய தனது அனுபவங்களையும் இவர் ஒரு நூலாக எழுதி 2001-இல் வெளியிட்டார். உப்புவேலியைப் பற்றி எழுதப்பட்ட முதல் நூல் இதுவே என்று கூறப்படுகிறது. இந்த நூல் மராத்தி மொழியில் ஆனந்த் அபியங்கர் என்பவராலும் தமிழில் சிரில் அலெக்சு என்பவராலும் மொழிபெயர்க்கப் பட்டுள்ளது.

உசாத்துணை
---------

1. ↑  எஸ். ராமகிருஷ்ணன் (2012). *எனது இந்தியா*. பக் 116, உப்புக் கடத்தல்.
2. ↑  Moxham 2001, ப. 219.
3. ↑  Abhyankar 2007.
4. ↑  Kolappan, B. (17 March 2015). "The hedge that denied Indians their daily salt" (in en-IN). *The Hindu*.. பார்த்த நாள்: 11 January 2018.
**முதலாம் உலகப் போர் நினைவுச் சின்னம் (திருச்சிராப்பள்ளி)** *(World War I Memorial (Tiruchirappalli))* என்பது இந்திய நாட்டிலுள்ள தமிழ்நாடு மாநிலத்தில், திருச்சிராப்பள்ளி மாவட்டத்தில் உள்ள காந்தி சந்தைக்கு எதிரில் முதலாம் உலக போருக்கான நினைவுச் சின்னம் அமைக்கப்பட்டுள்ளது. இந்தச் நினைவுச் சின்னம் திருச்சிராப்பள்ளி போர் வீரர்களுக்காக அர்ப்பணிக்கப்பட்டு இருக்கிறது.

வரலாறு
------

திருச்சிராப்பள்ளியில் இருந்து சுமார் 302 வீரர்கள் பிரித்தானிய இந்திய ராணுவத்தின் சார்பாக முதலாம் உலகப் போரில் பங்கேற்றனர். இதில் 41 வீரர்கள் போரின் பொழுது வீரமரணமடைந்தனர். அந்தப் படை வீரர்களின் நினைவாக, பின்னர் அரசாங்கம் ஒரு பெரிய கடிகாரத்தை  திருச்சிராப்பள்ளியில் நினைவு சின்னமாக அமைத்தது.

பராமரிப்பு
----------

கடிகார கோபுரம் என அனைவராலும் அறியப்பட்ட இந்த நினைவுச் சின்னம் சரியான பராமரிப்பு இல்லாமல் இருந்தது. அந்த நேரத்தில், பர்மிய அகதிகள் உட்பட சுமார் 25 வர்த்தகர்கள், நினைவு சின்னத்தை சுற்றியுள்ள இடங்களை ஆக்கிரமித்து அங்கு தங்கள் கடைகளை நிரந்தரமாக அமைத்துக் கொண்டார்கள். இதனால் நினைவு சின்னத்தை தடையின்றி வந்து பார்க்க இடையூறாக அமைந்தது. பல ஆண்டுகளுக்கு பிறகு, 27 பிப்ரவரி 2013 அன்று திருச்சி மாநகராட்சி , முன்னாள் ராணுவத்தினர் மற்றும் பிற சேவை அமைப்புகளின் தொடர் கோரிக்கைகளை ஏற்று நினைவு சின்னத்தை சீரமைக்க முடிவு செய்தது. அங்கு ஆக்கிரமிப்பு செய்து இருந்த கடைகளின் (பர்மிய அகதிகள் நடத்தப்படும் கடைகளைத் தவிர்த்து) உரிமத்தை இரத்து செய்தனர் மற்றும் நினைவுச் சின்னத்தை சுற்றி இருந்த கடைகள் இடிக்கப்பட்டு ஆக்ரமிப்புகள் அகற்றப்பட்டன.

மேற்கோள்கள்
-----------

1. ↑  "Finally, Tiruchy war memorial draws attention". *தி நியூ இந்தியன் எக்சுபிரசு* (திருச்சிராப்பள்ளி). 16 August 2013.. பார்த்த நாள்: 13 March 2014.
2. ↑  "Facelift for war memorial in Tiruchi". *தி இந்து* (திருச்சிராப்பள்ளி). 1 March 2013.. பார்த்த நாள்: 13 March 2014.
3. ↑  "Tiruchi Corporation allows Burmese traders to relocate". *தி இந்து* (திருச்சிராப்பள்ளி). 18 July 2013.. பார்த்த நாள்: 13 March 2014.

இவற்றையும் காண்க
----------------

* இந்தியாவின் வாயில்
மகள் மறுத்தல் என்னும் துறைப் பாடல் புறநானூற்றுத் தொகுப்பில் 3 உள்ளன. புறநானூறு 109, 110, 111 இது நொச்சித்திணையில் வரும் துறை. 

வேள் பாரி தன் மகளை யாருக்குத் தருவான் என்று கபிலர் கூறும் பாடல்கள் இவை. 

இந்தப் பாடல்களால் மூவேந்தர் கூடிப் பாரியின் பறம்பு மலையை முற்றிகை இட்டுப் பாரியை அழித்தது பாரியின் மகளை மணப்பதற்காகவே எனத் தெரிகிறது. 

பாரி தன் நாட்டை ஆடிப் பாடி வரும் விறலியர்க்கு நல்குவான். வேந்தர்க்கு விட்டுக்கொடுக்க மாட்டான்.  தன் நாட்டின் 300 ஊர்களையும் பரிசிலர்க்குக் கொடுத்துவிட்டான். எஞ்சியிருப்பது குன்று, பாரி, புலவர் ஆகியவையே, இவற்றை வேந்தர்க்குத் தரமாட்டான்.  இந்தக் குன்றத்தையும் பாடிவரும் கிணைமகள் பெறமுடியும். 

* மகட்பாற்காஞ்சி என்னும் துறையில் வரும் பாடல்களில் மகளின் தந்தை இன்னான் என்றோ, அவளை மணக்க வரும் வேந்தன் இன்னார் என்றோ பெயர் கூப்பட்டிருக்காது.
* மகள் மறுத்தல் என்னும் துறையில் வரும் பாடல்களில் மகளின் தந்தை இன்னார் எனக் காட்டப்பட்டிருக்கும்.

இவை இது துறைகளில் காணப்படும் வேறுபாடு.

அடிக்குறிப்பு
-------------

1. ↑  புறநானூறு 109
2. ↑  புறநானூறு 110
3. ↑  புறநானூறு 111
சந்திரகுப்த மௌரியர் உடன் குழப்பிக் கொள்ளாதீர்கள்.
 முதலாம் சந்திரகுப்தர் விரிவாக்கிய குப்தப் பேரரசு, (இளம் பச்சை நிறம்)

| குப்தப் பேரரசுகி பி 320 – 550  |
| --- |
| 

|  |  |
| --- | --- |
|  |  |
| ஸ்ரீகுப்தர் |  (240 – 280)
 |
| கடோற்கஜன் |  (280 – 319)
 |
| முதலாம் சந்திரகுப்தர் |  (320 – 335)
 |
| சமுத்திரகுப்தர் |  (335 – 380)
 |
| இராமகுப்தர் |  380 
 |
| இரண்டாம் சந்திரகுப்தர் |  (380 – 413/415)
 |
| முதலாம் குமாரகுப்தன் |  (415 – 455)
 |
| ஸ்கந்தகுப்தர் |  (455 - 467)
 |
| புருகுப்தர் |  (467 – 473)
 |
| இரண்டாம் குமாரகுப்தர் |  (473 - 476)
 |
| புத்தகுப்தர் |  (476 – 495)
 |
| நரசிம்மகுப்தர் |  (495 – ?)
 |
| மூன்றாம் குமாரகுப்தர் |  |
| விஷ்ணுகுப்தர் |  (540 – 550)
 |
|  வைன்யகுப்தர்  |  (550 – ?)
 |
| பானுகுப்தர் |  |

 |
| * பா
* உ
* தொ
 |

**சந்திரகுப்தர்** அல்லது **முதலாம் சந்திரகுப்தர்** (Chandragupta) , குப்தப் பேரரசின் மூன்றாவது பேரரசர் ஆவார். குப்த பேரரசை விரிவாக்கியவர்களில் முதலாமவர். கி பி 320 முதல் 335 முடிய குப்த பேரரசை ஆட்சி செய்தவர். இவரது மகன் சமுத்திரகுப்தர் மற்றும் பேரன் இரண்டாம் சந்திரகுப்தர் குப்தப் பேரரசின் முக்கிய பேரரசர்கள் ஆவார். இவர் தற்கால உத்திரப் பிரதேசம், பீகார் மற்றும் நேபாளத்தின் பெரும் பகுதிகளை ஆட்சி செய்தவர்.

ஸ்ரீகுப்தரின் பேரனும், கடோற்கஜனின் மகனுமாகிய முதலாம் சந்திரகுப்தர் **மகாராஜா** பட்டத்துடன் குப்தப் பேரரசின் ஆட்சியாளராக இருந்தார். கி பி 320-இல் குப்தப் பேரரசின் அரியணை ஏறிய, முதலாம் சந்திரகுப்தர் லிச்சாவி நாட்டு இளவரசியை திருமணம் செய்ததன் மூலம், முதலாம் சந்திரகுப்தரின் அரசியல் ஆதிக்கம் கூடியது. இவரது பதினைந்து ஆண்டு கால ஆட்சியில், வட இந்தியாவின் தற்கால வடக்கு பிகார், உத்தரப் பிரதேசம் மற்றும் தெற்கு நேபாளப் பகுதிகளில் குப்தப் பேரரசை விரிவாக்கினார்.

முதலாம் சந்திரகுப்தருக்குப் பின் அவரது மகன் சமுத்திரகுப்தர் குப்தப் பேரரசை மேலும் விரிவாக்கினார்.

மேற்கோள்கள்
-----------

1. ↑  Chandra Gupta I

ஆதாரங்கள்
---------

* Majumdar, Ramesh Chandra (2013), *Ancient India*, New Delhi:Motilal Banarsidass.-new Delhi, ISBN 81-208-0436-8

| அரச பட்டங்கள் |
| --- |
| முன்னர்**கடோற்கஜன்** | **குப்தப் பேரரசுஆட்சிக் காலம்:கி பி 320 – 335** | பின்னர்**சமுத்திரகுப்தர்** |
**நல்லுருத்திரனார்** சங்ககாலப் புலவர்களில் ஒருவர். கலித்தொகையில் முல்லைத்திணைப் பாடல்களாக அமைந்துள்ள 17 பாடல்களைப் பாடியவர். புறநானூற்றுப் பாடலைப்  பாடிய சோழன் நல்லுருத்திரன் அரசனாக விளங்கிய புலவன். சோழன் நல்லுருத்திரன் காலத்தால் முந்தியவன். புலவர் நல்லுருத்திரன் சுமார் 150 ஆண்டுகளேனும் காலத்தால் பிந்தியவர்.

முல்லைக்கலி பாடல்கள் சொல்லும் செய்தி
------------------------------------

நல்லுருத்திரனார் பாடிய இந்த 17 பாடல்களை முல்லைக்கலி எனக் கூறுவது வழக்கம். பொதுவன் முல்லைநிலத்துக் கட்டிளங்காளை. இவன் காரிகையார் வளர்த்த காளைகளை அடக்கிக் காளையை வளர்த்த கன்னியை மணக்கும் செய்தி முதல் 6 பாடல்களில் கூறப்பட்டுள்ளது. இதற்கு ஏறு தழுவல் என்று பெயர். அடுத்த 7 பாடல்கள்  பெற்றோர் மணம் முடித்து வைத்தல், காஞ்சி மரத்தடியில் குரவையாடும்போது குழல் ஊது, வருகிறேன் என்று தலைவி சொல்லுதல் முதலான செய்திகளைக் குறிப்பிடுகின்றன. ஆயர் மகள் மறுமணம் செய்துகொள்ள மாட்டாளாம்.

முல்லைக்கலி யாப்பமைதி
---------------------

முல்லைக்கலியின் முதல் பாடலிலேயே யாப்பு வகையில் குறள் வெண்பா, சிந்தியல் வெண்பா, நாலடி வெண்பா  பஃறொடை வெண்பா ஆகியவை கையாளப்பட்டுள்ளன.

சொல்லாட்சி முதலானவை
-------------------

* இந்த நூலில் அன்னை, அத்தன் என்னும் சொற்களால் தாய்தந்தையர் குறிப்பிடப்பட்டுள்ளனர்
* பெற்றோர் செய்துவைக்கும் திருமணத்துக்குப் பெயர் வதுவை
* எருமைத் தலைமேல் ஆடுபவன் கதை \*தந்தையைக் கொன்ற சண்டேசுரன் கதை  முதலான புராணச் செய்திகள் இவரது பாடல்களில் வருகின்றன.

இவை இந்தப் புலவரைச் சோழன் நல்லூருத்திரனிலிருந்து வேறுபடுத்திக் காட்டுகின்றன.

எனினும் வாய்பாட்டுப் பாடல் ஒன்று இப் புலவரைச் சோழன் நல்லுருத்திரன் என்னும் அரசனே எனக் குறிப்பிடுகிறது.

பெருங்கடுங்கோன் பாலை, கபிலன் குறிஞ்சி
மருதனிள நாகன் மருதம் - அருஞ்சோழன்
நல்லுருத்திரன் முல்லை, நல்லந்துவன் நெய்தல்
கல்வி வலார் கண்ட கலி
சு. வையாபுரிப்பிள்ளை புலவர் அகர வரிசையில் பாடல்களைத் தொகுத்த சங்க இலக்கியம் பாட்டும் தொகையும் என்னும் நூலில் சோழன் நல்லுருத்திரன் என்னும் அரச புலவனை வேறு புலவராகக் காட்டியுள்ளார்

அடிக்குறிப்பு
-------------

1. ↑  புறநானூறு 190
2. ↑  சங்க இலக்கியம் பாட்டும் தொகையும் நூலைத் தொகுத்துப் பகுப்பாய்வு செய்துள்ள வையாபுரிப்பிள்ளை கலித்தொகைப் பாடல்களைப் பாடிய நல்லுருத்திரன் வேறு, புறநாற்றுப் பாடலைப் பாடிய சோழன் நல்லுருத்திரன் வேறு எனக் கண்டுள்ளார்.
3. ↑  கலித்தொகை 7-13
4. ↑  ஆயர் மகளிர்க்கு இருமணம் கூடுதல் இல் இயல்பு அன்றே (கலித்தொகை 114)
5. ↑  
அணி மாலைக் கேள்வற் தரூஉமார், ஆயர்  

மணி மாலை ஊதும் குழல்
6. ↑  
கடாஅக் களிற்றினும் கண்ணஞ்சா ஏற்றை  

விடாஅது நீ கொள்குவை, ஆயின்; படாஅகை  

ஈன்றன, ஆய மகள் தோள்
7. ↑  
பகலிடக் கண்ணியன், பைதற் குழலன்,  

சுவல்மிசைக் கோல் அசைத்த கையன், அயலது;  

கொல் ஏறு சாட இருந்தார்க்கு, எம் பல் இருங்  

கூந்தல் அணை கொடுப்பேம், யாம்
8. ↑  
செவி மறை நேர் மின்னும் நுண் பொறி வெள்ளைக்  

கதன் அஞ்சான், பாய்ந்த பொதுவனைச் சாடி,  

நுதி நுனைக் கோட்டால் குலைப்பதன் தோற்றம் காண்  

ஆர் இருள் என்னான் அருங் கங்குல் வந்து, தன்  

தாளின் கடந்து அட்டு, தந்தையைக் கொன்றானைத்  

தோளின் திருகுவான் போன்ம்
9. 1 2  கலித்தொகை 115
10. ↑  
சுடர் விரிந்தன்ன சுரி நெற்றிக் காரி  

விடரி அம் கண்ணிப் பொதுவனைச் சாடி,  

குடர் சொரியக் குத்தி, குலைப்பதன் தோற்றம் காண்  

படர் அணி அந்தி, பசுங் கட் கடவுள்  

இடரிய ஏற்று எருமை நெஞ்சு இடந்து இட்டு,  

குடர் கூளிக்கு ஆர்த்துவான் போன்ம்
11. ↑  பாடல் பஃறொடை வெண்பாவின் காட்டாகத் தரப்பட்டுள்ளது.
12. ↑  சங்க இலக்கியம் பாட்டும் தொகையும், பாரி நிலைய வெளியீடு, 1967
**மதினா பள்ளிவாசல்** (*Madina Mosque*),இந்தியாவின் மேகாலயா மாநிலத்தின் சில்லாங் நகரில் அமைந்துள்ளது.இந்தியாவில் கண்ணாடியில் மட்டும் கட்டப்பட்ட பள்ளிவாசல் மற்றும் வடகிழக்கு பிராந்தியத்தில் மிகப் பெரிய பள்ளிவாசல் ஆகும்.
மதீனா பள்ளிவாசலலின் கண்ணாடி குவிமாடம் மற்றும் கண்ணாடி கோபுரங்கள் அனைத்து அமைப்புகளும் பிரகாசமானது ஆகும்.

அமைப்பு
-------

மதீனாவில் பள்ளிவாசல் இந்தியாவின் அரிதான கட்டடக்கலையான 
கண்ணாடி ஒளிவிடும் அமைப்பில் உள்ளது.இது 121 அடி உயரம் மற்றும் 61 அடி அகலம் கொண்டது.நான்கு அடுக்கு மாடிகள் கொண்ட அமைப்பில் ஒரு அனாதை இல்லம்,ஒரு நூலகம் மற்றும் ஒரு இஸ்லாமிய இறையியல் நிறுவனம் உள்ளது.பள்ளிவாசல் மற்றும் அதனை சுற்றியுள்ள ஈத்கா பகுதியில் 8000 மக்கள் பிரார்த்தனை செய்யலாம்.
பள்ளிவாசலில் பெரிய தோட்டம் உள்ளது.மதீனாவில் பள்ளிவாசல் இஸ்லாமிய ஆய்வு மற்றும் ஆன்மீக மையம் மையமாக முக்கியத்துவம் பெற்றிருக்கிறது.

பெண்கள் தொழுமிடம்
-----------------

இப்பள்ளிவாசலில் சுமார் 2000 பெண்கள் தொழுகை  நடத்த தனி இடம் உள்ளது.

மேற்கோள்கள்
-----------

1. 1 2 3  "India's first glass mosque in Shillong". The Hindu.
2. ↑  "The Historical mosques of North-eastern states of India".
கடற் பறவைகளும் ஊர்வன இனத்தைச் சார்ந்த பிராணிகளும் உப்புகளை வடிகட்டும் சிறப்பு உறுப்புகளைப் பெற்றுள்ளன. அவை **உப்புச் சுரப்பி** (*Salt gland*) எனப்படும். இவை வெவ்வேறு உயிரினங்களில் வெவ்வேறு இடத்தில் அமைந்துள்ளன. இந்த சுரப்பிகள் பல சுரப்புக் குழாய்களைக் கொண்ட மடல்களாக உள்ளன, அவை மையத்தில் உள்ள வெளியேற்றக் கால்வாயிலிருந்து வெளியில் பரவுகின்றன. சுரக்கும் குழாய்கள் எபிதீலியம் செல்களின் ஒற்றை அடுக்குடன் வரிசையாக உள்ளன. இந்த சுரப்பிகளின் விட்டம் மற்றும் நீளம் சிறப்பினங்களின் உப்பு உறிஞ்சுதலைப் பொறுத்து மாறுபடும்

பறவைகளில் உப்புச் சுரப்பி
-------------------------

சில கடற்பறவைகளில் உப்புச்சுரப்பி கண்குழியின் மேல்நுனியின் மீது அமைந்துள்ளது. அதன் கழிவு நாளம் மூக்குத்துவாரத்தில்தான் திறக்கின்றன. இது சுரக்கும் திரவத்தில் உள்ள சோடியத்தின் அளவு அதன் இரத்தில் இருக்கும் அளவை விட ஐந்து மடங்கு அடர்வு அதிகமாக உள்ளது. இது கடல் நீரின் உப்பு அடர்வை விட சுமார் 3 மடங்கு அதிகம்.

பறவைகளில் உப்புச் சுரப்பி
மூக்கிலிருந்து சுரக்கும் உப்பு மிகுந்த இத்திரவம், சளியைப் போல அதன் அலகிலிருந்து சிறிது நேரம் தொங்கிக்கொண்டிருந்து பின்னர் கீழே விழும். இதனைப் பார்பதற்கு அப்பறவைக்கு சளி பிடித்திருப்பது போன்ற தோற்றத்தை ஏற்படுத்தும்.

கடற்வாழ் உயிரிகளில் உப்புச்சுரப்பி
----------------------------------

ஆமையில் உப்புச் சுரப்பி
கடற்வாழ் உயிரிகளான ஆமை, முதலை, பாம்பு மற்றும் பல்லி போன்ற உயிரிகளில் உப்புச் சுரப்பிநாளம் கண்களின் ஓரத்தில் திறக்கின்றன.தன் உணவில் உள்ள அதிகப்படியான உப்பை சுரப்பி முலம் வடிகட்டி கண்ணீராக வெளியேற்றுகின்றன.இதனைத்தான் 'முதலைக் கண்ணீர்'என்கிறோம்.பெண் பச்சை ஆமை (green turtle)ஆண்டிற்கு ஒரு முறைதான் கடற்கரை மணலில் அலைவதை காண முடியும்.தன் முட்டைகளை மணலில் பதித்துவிட்டு திரும்பும் போது கண்களின் ஓரத்தில் உப்பு கண்ணீரோடு சேர்ந்து வெளியேறுவதை பார்பதற்கு அழுவதை போன்ற தோற்றத்தைத் தரும்.

மேற்கோள்கள்
-----------

1. ↑  Ellis, Richard A.; GOERTEMILLER, CLARENCE C.; STETSON, DAVID L (1982). "Significance of extensive /'leaky/' cell junctions in the avian salt gland". *Nature* **268** (5620): 555–556. doi:10.1038/268555a0. பப்மெட்:887174. Bibcode: 1977Natur.268..555E.
2. ↑  உயிரியலில் சில உண்மைகள்;இராம.இலக்குமிநாராயணன்,சேகர் பதிப்பகம்
ராயல் இன்ஸ்டிடியூட் ஆப் கெமிஸ்டின் ஜர்னல் ராயல் இன்ஸ்டிடியூட் ஆஃப் வேதியியல் வெளியிட்ட ஒரு விஞ்ஞான இதழாகும், இது 1980 ஆம் ஆண்டில் பிற சமூகங்களுடன் இணைந்து ராயல் சொசைட்டி ஆஃப் வேதியியல் (RSC) அமைக்கப்பட்டது. அதன் அரச சார்பற்ற நிறுவனத்தை பெறுவதற்கு முன்னர், நிறுவனத்தின் பெயரை உள்ளடக்கிய பல்வேறு பெயர்கள் இருந்தன: -
The **Journal of the Royal Institute of Chemistry** was a scientific journal published by the Royal Institute of Chemistry which combined with other societies in 1980 to form the Royal Society of Chemistry (RSC). It had various names, including those with the title of the Institute prior to gaining its royal charter:-

* மதிப்புமிகு வேதியியல் நிறுவன ஆய்விதழ் (1950-1964)
* மதிப்புமிகு மற்றும் செயல்முறைகள் மதிப்புமிகு (1949)
* கிரேட் பிரிட்டன் மற்றும் அயர்லாந்தின் ராயல் இன்ஸ்டிடியூட் ஆஃப் தி வேர்ல்ட் இன் ஜர்னல் அண்ட் ப்ராசஸ்டிங்க்ஸ் (1944-1948)
* கிரேட் பிரிட்டன் மற்றும் அயர்லாந்து (1920-1943)
* இன் வேதியியல் நிறுவனம் மற்றும் செயல்முறைகள் கிரேட் பிரிட்டன் மற்றும் அயர்லாந்தின் வேதியியல் இன்ஸ்டிடியூட்டின் நடவடிக்கைகள் (1877-1919)
**ரோஜாவை கிள்ளாதே** (***Rojavai Killathe***) சுரேஸ் கிருஷ்ணா இயக்கத்தில் 1993 ஆம் ஆண்டு வெளிவந்த இந்தியத் தமிழ்த் திரைப்படமாகும். அர்ஜுன், குஷ்பூ, ராதாரவி, கவுண்டமணி, செந்தில், வடிவேலு (நடிகர்), சரத் பாபு, வெண்ணிற ஆடை மூர்த்தி மற்றும் பலர் நடித்துள்ளனர். கே. சுகுமார் தயாரிப்பில், தேவா இசை அமைப்பில் 3 டிசம்பர் 1993 ஆம் தேதி வெளியானது. பின்னர் 2006 ஆம் ஆண்டு, ஹிந்தி மொழியில் ஜல்லாட் என்ற பெயரில் டப்பிங் செய்யப்பட்டு வெளிவந்தது

நடிகர்கள்
---------

இத்திரைப்படத்தில் அர்ஜுன், குஷ்பூ, ராதா ரவி, கவுண்டமணி, செந்தில், வடிவேலு, சரத் பாபு, வெண்ணிறாடை மூர்த்தி, அருண்குமார், ஒரு விரல் கிருஷ்ணா ராவ், ரா. சங்கரன், ஷர்மிலி, சூர்யகலா, நரசிம்மன், நளினி காந்த், மாஸ்டர் ராபர்ட் போன்றோர் நடித்துள்ளனர்.

கதைச்சுருக்கம்
--------------

பீட்டர் (பிரபாகரன்) என்ற கடத்தல்காரனிடம் அலெக்சாண்டர் (அர்ஜுன்) அடியாளாக பணி ஆற்றிவருகிறான். பீட்டரிடம் இருக்கும் அடியாட்களில், அலெக்சாண்டர் மிகவும் விசுவாசம் கொண்ட அடியாளாக இருக்கிறான். அய்யனார் என்பவருடன் பீட்டருக்கு அடிக்கடி மோதல் ஏற்படுகிறது. எப்படியாது அய்யனாரை வீழ்த்த வேண்டும் என்ற எண்ணம் பீட்டரிடம் ஆழமாக இருந்தது.

அய்யனாரிடம் அனு (குஷ்பூ) என்ற பெண் வேலை பார்த்து வந்தாள். அவளை மேடையில் ஆடச் செய்து மிகவும் தரக் குறைவாக நடத்தினான் பீட்டர். அதே நேரம், அனு தான் அய்யனாரின் பலவீனம் என்று கண்டறிந்த பீட்டர், அனுவை கொல்ல அலெக்சாண்டரை ஏவுகிறான். அனுவை கொல்ல மனம் இல்லாத அலெக்சாண்டர், அவளின் தோளில் சுடுகிறான். காயமடைந்த அனுவை, மருத்துவமனையிலும் சேர்கிறான். பின்னர், பீட்டரிடமிருந்தும் அய்யனாரிடமிருந்தும் அனுவை காப்பாற்ற முடிவு செய்கிறான் அலெக்சாண்டர். இறுதியில், அனுவை காப்பாற்றப்பட்டாளா என்பதே மீதிக் கதையாகும்.

ஒலித்தொகுப்பு
-------------

வைரமுத்து எழுதிய பாடல் வரிகளுக்கு இசை அமைத்தார் தேவா. ஐந்து பாடல்கள் கொண்ட ஒலித்தொகுப்பு 1993 ஆம் ஆண்டு வெளியானது.

1. அர்த்தமுள்ள பாட்டு
2. மூடிக்கோ மூடிக்கோ
3. நீ ஒரு பக்கம்
4. ஒன்னாச்சி ரெண்டாச்சி
5. யமுன நதிக் கரையில்

வரவேற்பு
--------

இயக்கமும் ஒளிப்பதிவும் நன்றாக அமைந்திருந்தது என்ற விமர்சனத்தைப் இப்படம் பெற்றது.

மேற்கோள்கள்
-----------





1. ↑  "www.cinesouth.com".
[*தொடர்பிழந்த இணைப்பு*]
2. ↑  "http://spicyonion.com/movie/rojavai-killadhei/". External link in `|title=` (உதவி)
3. ↑  "https://www.amazon.com/". External link in `|title=` (உதவி)
4. ↑  "The Indian Express".
**நேர்மை** என்பது ஒருவர் உண்மைக்கு மாறாக அல்லது பிழைக்கு ஆதரவாக அல்லாமல் நேர்வழியில் நடந்துகொள்ளும் அல்லது செயல்படும் தன்மையை வெளிப்படுத்தும் மனித குணயியல்பு தொடர்பான ஒரு சொல்லாகும். குறிப்பாக ஒருவரின் "நேர்மை" என்பதனை ஒருவரின் உருவ அமைப்பை வைத்தோ, கல்வி அறிவை வைத்து, தொழில் அல்லது இருக்கும் பதவியை வைத்தோ மதிப்பிட முடியாது. காரணம் "நேர்மை" என்பது ஒருவர் நடந்துகொள்ளும் குணயியல்பை பொறுத்து தானாகவே வெளிப்படும் தன்மை கொண்டது. "நேர்மை" என்பதனை இன்னொருவகையில் கூறுவதாயின் உண்மையின் வழியில் நேராக நடந்துகொள்ளலைக் குறிக்கும்.

அதேவேளை ஒருவர் தெரிந்தோ அல்லது தெரியாமலோ சரியானது என கருதிய ஒன்று தவறு என அறிந்துகொள்ளும் போது, தனது தவறை மனதளவிலேனும் ஏற்று திருத்திக்கொண்டு, நேர் வழியில் நடக்கும் தன்மையையும் "நேர்மை" எனக்கொள்ளப்படும். "நேர்மை" ஒரு மதிக்கத்தக்க குணயியல்பின் வெளிப்பாடு.

நேர்மையும் மதிப்பும்
--------------------

நேர்மையாக நடந்துகொள்ளும் ஒரு மனிதரை "நேர்மையாளர்", "நேர்மையானவர்", "நேர்மையான மனிதர்" என்றெல்லாம் அழைக்கப்படுவர். "நேர்மை" மனிதர்களிடம் மட்டுமல்லாமல் நடவடிக்கைகள், அமைப்புகள், அரசுகள் போன்றவற்றிடம் இருந்தும் வெளிப்படும். பொதுவாக "நேர்மை" எங்கு, எவரிடம் காணப்படுகின்றதோ அவற்றிக்கு, அவருக்கு மாந்தரிடையே என்றும் ஒரு மதிப்பும் மரியாதையும் இருக்கும்.

நேர்மையான குணயியல்பை கொண்ட மனிதர்கள் காலம்கடந்தும் போற்றற்குரியோராவர்.

நேர்மையின்மை
------------

தெரிந்தே ஒருவர் பிழைசெய்வதும் பிழையை ஆதரிப்பதும் கூட நேர்மையின்மையின் வெளிப்பாடுகளாகும். தவறை உணர மறுப்பதும் நேர்மையின்மையே ஆகும். சந்தர்ப்பத்திற்கு ஏற்ப ஒருவர் தனது கருத்துக்களையும் செயல்பாடுகளையும் மாற்றிகொள்வதும், அதனையே நியாயமென நிறுவ முனைதலும் கூட நேர்மையின்மையின் வெளிப்பாடுகள் தான். சந்தர்ப்பவாத செயல்பாடும் நிலைப்பாடும் நேர்மையின்மையின் கூறுகளாகும்.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***நேர்மை*** |
**சி. கேசவ ஆதித்தன்** (*S. Kesava Adithan*)(8 நவம்பர் 1933-26 நவம்பர் 1982) என்பவர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். இவர் 1980 தமிழ்நாடு சட்டமன்றத் தேர்தலில் திருச்செந்தூர் தொகுதியிலிருந்து அண்ணா திராவிட முன்னேற்றக் கழக வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

அரசியல்
-------

1980 தமிழ்நாடு சட்டமன்றத் தேர்தலில் திருச்செந்தூர் தொகுதியிலிருந்து அண்ணா திராவிட முன்னேற்றக் கழக வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

தனிப்பட்ட வாழ்க்கை
------------------

கேசவ ஆதித்தன், சின்ன தங்கம் மற்றும் டி. எஸ். சிவந்தி ஆதித்தன் (தபால் அலுவலர்) மகனாக 1933ஆம் ஆண்டு நவம்பர் 8 அன்று தூத்துக்குடி மாவட்டம் காயாமொழியில் பிறந்தார்.

நாசரேத்தில் பள்ளிப் படிப்பை முடித்த இவர் பாளையங்கோட்டையில் உள்ள தூய யோவான் கல்லூரியில் பல்கலைக்கழக முன் பட்டப்படிப்பினை படித்தார். தனது 16 வயதில் திமுகவில் அரசியல் வாழ்க்கையைத் தொடங்கிய ஆதித்தன், பின்னர் ம. கோ. இராமச்சந்திரனுடன் (எம்ஜிஆர்) அதிமுகவில் சேர்ந்தார்.[]

மாவடிப்பண்ணையைச் சேர்ந்த செந்தாமரை தேவியை 1956ஆம் ஆண்டு சனவரி மாதம் தனது 23ஆவது வயதில் திருமணம் செய்துகொண்டார்.[]

இவர்களுக்குச் சாரதா, பிரேமலதா, பிருந்தா, சுசரிதா என்ற நான்கு மகள்களும், சொக்கலிங்க குமரேச ஆதித்தன், தணிகேச ஆதித்தன் என்ற இரண்டு மகன்களும் உள்ளனர்.

இவர் நவம்பர் 26, 1982 அன்று ஒரு வாகன விபத்தில் இறந்தார்.

மேற்கோள்கள்
-----------

1. ↑  1980 Tamil Nadu Election Results, Election Commission of India
2. ↑  "40 ஆண்டுகள் பழமையான திருச்செந்தூர் வைரவேல் கதை". *தினமலர்*. 2022-03-31 அன்று பார்க்கப்பட்டது.
**சி. குழந்தை அம்மாள்** (*C. Kolandai Ammal*) இந்தியாவைச் சேர்ந்த ஒரு கல்வியாளராவார். எழுத்தாளர், ஒளிபரப்பாளர், தமிழ்நாட்டில் உள்ள இந்திய தேசிய காங்கிரசு கட்சியின் அரசியல்வாதி என பன்முகங்களுடன் இவர் செயல்பட்டார். இரண்டு முறை சென்னை சட்டமன்றத்தில் (1957-67) பணியாற்றினார்.

ஆரம்ப கால வாழ்க்கை
------------------

குழந்தை அம்மாள் 10 ஜூன் 1924 ஆம் ஆண்டு சூன் மாதம் 10 ஆம் தேதியன்று பிறந்தார். சர்வசன உயர்நிலைப் பள்ளியில் கல்வி பயின்றார். பின்னர் அண்ணாமலைநகர், அண்ணாமலைப் பல்கலைக்கழகத்தில் பட்டம் பெற்றார்.

தொழில்
------

குழந்தை அம்மாள், 1951 ஆம் ஆண்டில் இந்திய தேசிய காங்கிரசு கட்சியில் சேர்ந்தார். கோயம்புத்தூர், நிர்மலா மகளிர் கல்லூரி மற்றும் சாந்தலிங்க சுவாமிகள் தமிழ் கல்லூரியில் தமிழ் மொழி விரிவுரையாளராகவும் இருந்தார். அனைத்திந்திய வானொலியின் வழக்கமான ஒலிபரப்பாளராக இருந்ததோடு 'அறம் வளர்த்த மங்கையர்' என்ற புத்தகத்தையும் எழுதியுள்ளார்.

சென்னை மாநில சட்டமன்றத்திற்கு, 1957ஆம் ஆண்டு நடைபெற்ற தேர்தலின் போது சூலூர் தொகுதியில் குழந்தை அம்மாளை இந்திய தேசிய காங்கிரசு கட்சி அறிவித்தது. அப்போது இந்தியப் பொதுவுடைமைக் கட்சி (சிபிஐ) வேட்பாளரை தோற்கடித்து இவர் சட்டமன்றத்தில் நுழைந்தார். அடுத்த தேர்தலிலும் (1962) இவர் மீண்டும் தேர்ந்தெடுக்கப்பட்டார். மீண்டும் அதே பொதுவுடமைக் கட்சியின் அரசியல்வாதியை தோற்கடித்தார். 1967 தேர்தலில் இவர் மொடக்குறிச்சி தொகுதியில் நின்று சுதந்திராக் கட்சி வேட்பாளர் நல்லசிவமிடம் தோல்வியுற்றார்  சட்டமன்ற உறுப்பினராக இவர் மக்கள்தொகை கட்டுப்பாடு, பட்டியல் சாதியினர், விவசாயிகள் மற்றும் பெண்கள் நலனுக்காக வாதிட்டார்.

தனிப்பட்ட வாழ்க்கை
------------------

குழந்தை அம்மாள் இரண்டு பிள்ளைகளின் தாயாவார்.

மேற்கோள்கள்
-----------

1. 1 2 3   *Tamil Nadu Legislative Assembly—Who's Who 1957*. Chennai, Tamil Nadu: தமிழ்நாடு அரசு. 1957. பக். 187–88.. பார்த்த நாள்: 30 November 2017. *Tamil Nadu Legislative Assembly—Who's Who 1957* (PDF). Chennai, Tamil Nadu: Government of Tamil Nadu. 1957. pp. 187–88. Retrieved 30 November 2017.
2. ↑  "Statistical Report on the General Election, 1957 to the Legislative Assembly of Madras" (PDF). இந்தியத் தேர்தல் ஆணையம். p. 178. 30 November 2017 அன்று பார்க்கப்பட்டது.
3. ↑  "Statistical Report on the General Election, 1962 to the Legislative Assembly of Madras" (PDF). இந்தியத் தேர்தல் ஆணையம். 30 November 2017 அன்று பார்க்கப்பட்டது.
4. ↑  "Statistical Report on the General Election, 1967 to the Legislative Assembly of Madras" (PDF). இந்தியத் தேர்தல் ஆணையம். 30 November 2017 அன்று பார்க்கப்பட்டது.
5. ↑  "Women Legislators in the Madras Legislative Assembly" (PDF). Shodhganga. 30 November 2017 அன்று பார்க்கப்பட்டது.
**ஏ. அ. சுப்பராஜா** (*A. A. Subbaraja*) ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். 1967 தேர்தலில் இராஜபாளையம் தொகுதியில் இருந்து சுயேட்சை வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.

இராஜபாளையம் நகராட்சிக்கு நான்கு முறை நகர மன்ற தலைவராகவும் இரண்டு முறை துணை நகர மன்ற தலைவராகவும் ஏ. ஏ. சுப்பராஜா இருந்தார். 1967 ஆம் ஆண்டு முதல் 1970 ஆம் ஆண்டு வரை சட்டமன்ற உறுப்பினராகவும் ராஜபாளையம் நகர்மன்றத் தலைவராகவும், 2006 ஆம் ஆண்டு முதல் 2011 ஆம் ஆண்டு வரை நகர்மன்றத் துணைத்தலைவராகவும் இருந்தார். உடல்நலக் குறைவு காரணமாக தன்னுடைய 79 ஆவது வயதில் இவர் இறந்தார். 

ஏ. அ. சுப்பராஜா ஏ. ஏ. எஸ். சுசீலா தம்பதியருக்கு ஏ. ஏ. எஸ். சியாம் ராஜா, சுப்பராஜா, எஸ்.ஜே சுமதி, சுமித்திரா என்ற குழந்தைகள் இருந்தனர்.

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). 20 March 2012 அன்று மூலம் (PDF) பரணிடப்பட்டது. 21 November 2009 அன்று பார்க்கப்பட்டது.
2. ↑  "முன்னாள் எம்.எல்.ஏ. ஏ.ஏ.சுப்பராஜா காலமானார்.". தினமணி.. பார்த்த நாள்: 15 July 2022.
நேர்மையான பணியாள் 
**நேர்மையான பணியாள்** இயேசு தனது போதனைகளின் போது கூறிய ஓர் உவமானக் கதையாகும். இது மத்தேயு, மாற்கு, லூக்கா நற்செய்திகளில் எழுதப்பட்டுள்ளது. மேலும் இது விவிலிய நூல் அல்லாத தோமஸ் நற்செய்தியிலும் காணப்படுகிறது. மாற்கு 13:34-37, மத்தேயு 24:42-51, லூக்கா 12:35-40 மற்றும் தோமஸ் 21 இலும் இவ்வுவமையை வாசிக்கலாம்.

உவமை
----

ஒருவர் நெடு பயணம் ஒன்று செல்லும் போது தம் வீட்டு வேலையாள்களுக்கு வேளாவேளை உணவு பரிமாறப் பணியாள் ஒருவரை அமர்த்திச் சென்றார். தலைவர் திரும்பி வரும்போது தம் பணியைச் செய்துகொண்டிருப்பவரே அறிவாளியாவான். அவன் பேறு பெற்றவன். ஏனெனில் தலைவர் அவனை தம் சொத்துக்கெல்லாம் அதிகாரியாக பணிப்பார்.

அப்பணியாள் பொல்லாதவனாய் இருந்தால், தன் தலைவர் வரக் காலந் தாழ்த்துவார் எனத் தன் உள்ளத்தில் எண்ணி தன் உடன் பணியாளரை அடிக்கவும் குடிகாரருடன் உண்ணவும் குடிக்கவும் தொடங்குவான். அப்பணியாள் எதிர்பாராத நாளில், அறியாத நேரத்தில் அவனுடைய தலைவர் வருவார். அவர் அவனைக் கண்டந்துண்டமாய் வெட்டி வெளி வேடக்காரருக்கு உரிய இடத்திற்குத் தள்ளுவார். அங்கே அழுகையும் அங்கலாய்ப்பும் இருக்கும்.

பொருள்
------

இவ்வுவமை இயேசுவின் இரண்டாவது வருகயை குறிக்கிறது. இயேசு கூறியவற்றை அவர் திரும்ப வரும் போது செய்துகொண்டிருபோரே அறிவாளிகளாவார்கள் என்பது பொருளாகும். இதனை மரணம் வரு முன்னர் இயேசு கூறிய போதனைகளை பின்பற்ற வேண்டும் என்ற பொருளிலும் கொள்ளலாம். மனித குமாரன் (இயேசு) வரும் நேரத்தை அறியாத படியால் விழித்திருங்கள் (அவது போதனைப் படி நடவுங்கள்) என்பது இவ்வுவமையின் அடிப்படையாகும்.

இவற்றையும் பார்க்கவும்
----------------------

* இயேசுவின் உவமைகள்

உசாத்துணை
---------

வெளியிணைப்பு
------------

விக்கிமீடியா பொதுவகத்தில்,  
 ***The Faithful and Wise Steward***   
என்பதின் ஊடகங்கள் உள்ளன. 

* கத்தோலிக்க கலைக்களஞ்சியம் உவமைகள்
* மதுரை தமிழ் இலக்கிய மிந்தொகுப்புத் திட்டம்
* தமிழ் கிறிஸ்தவ சபை பரணிடப்பட்டது 2007-02-12 at the வந்தவழி இயந்திரம்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**கதிராமங்கலம் காளஹஸ்தீசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் தஞ்சாவூர் மாவட்டம் கதிராமங்கலத்தில் அமைந்துள்ளது. இவ்வூர் கதிர்வேய்ந்த மங்கலம் என்றும் அழைக்கப்படுகிறது.

இறைவன், இறைவி
-------------

இக்கோயிலின் மூலவராக காளஹஸ்தீசுவரர் உள்ளார். இறைவி ஞானாம்பிகை ஆவார். காளஹஸ்தி செல்ல முடியாதவர்கள் இக்கோயிலில் வந்து இறைவனை தரிசித்துவிட்டுச் செல்கின்றனர். அவ்வாறு வரும்போது அங்கு செல்லும் பலன் கிடைப்பதாக நம்புகின்றனர்.  இவ்வூருக்குத் தென் காளஹஸ்தி என்ற சிறப்புப் பெயரும் உண்டு.

அமைப்பு
-------

மிருகண்டு முனிவர் மற்றும் இக்கோயிலைக் கட்டிய குலோத்துங்க சோழனின் சிற்பங்கள் இக்கோயிலில் உள்ளன. சிவமல்லிகாவனம் எனப்பெயர் பெற்ற இக்கோயிலில் சிவமல்லிகாவுக்கு தனி சிலை உள்ளது. அம்மன் சன்னதி தனியாக உள்ளது.

திருவிழாக்கள்
-------------

மகா சிவராத்திரி, மார்கழி திருவாதிரை போன்றவை இக்கோயிலில் நடைபெறும் திருவிழாக்களாகும்.

மேற்கோள்கள்
-----------

1. 1 2 3 4   அருள்மிகு கதிராமங்கலம் காளஹஸ்தீஸ்வரர் திருக்கோயில், தினமலர் கோயில்கள்
2. ↑   தென் காளஹஸ்தி, தினத்தந்தி, தெய்வீகச் சாரல், 23 சூன் 2014
சி. கா. செந்திவேல்
**சி. கா. செந்திவேல்** (இலங்கை) ஒரு நீண்டகால இடதுசாரிச் செயற்பாட்டாளர் ஆவார். தற்போது இவர் புதிய சனநாயக மாக்சிச லெனினிசக் கட்சியின் பொதுச் செயலாளாராக செயற்படுகிறார்.

இவர் இளமைக் காலத்திலேயே பொதுவுடமைக் கருத்துக்களால் ஈர்க்கப்பட்டு, மார்க்சியவாதியாக செயற்பட ஆரம்பித்தார். தனது 23 வயதில் இவர் யாழ்ப்பாணத்தில் நடந்த தீண்டாமைக்கு எதிரான ஒக்டோபர் எழுச்சிஅணிவகுப்பில் கலந்து கொண்டவர். அதனைத் தொடர்ந்து தீண்டாமைக்கு எதிராக நடைபெற்ற வெகுசன போராட்டங்கள் பலவற்றில் இவர் கலந்து கொண்டார்.

அரசியல், சமூக எழுத்தாக்கங்கள்
-----------------------------

*இலங்கையில் சாதியமும் அதற்கெதிரான போராட்டங்களும்* நூல் வெகுஜன‍ன் என்ற புனைபெயரில் இவர் இராவணாவுடன் (ந. இரவீந்திரன்) இணைந்து எழுதிய நூலாகும்.1989இல் முதல்பதிப்பாக வெளிவந்த இந்நூல் 2007இல் சென்னையில் சவுத் விஷன் மூலம் இரண்டாவது பதிப்பாக வெளிவந்தது. சமூகவிஞ்ஞான நோக்கில் *மனிதரும் சமூக வாழ்வும்* எனும் நூலினை 1994இல் எழுதினார். தொடர்ந்து *இலங்கை இடதுசாரி இயக்கத்தின் ஐம்பது ஆண்டுகள்* எனும் இடதுசாரி இயக்க வரலாற்று நூலை 1995 இல் எழுதினார். 2013இல் *வடபுலத்துப் பொதுவுடமை இயக்கமும் தோழர் கார்த்திகேசனும்* எனும் கம்யூனிஸ்ட் மு. கார்த்திகேசன் பற்றிய வாழ்க்கை வரலாற்று நூலை எழுதினார். தொடர்ந்து 2014இல் *தோழர் மணியம் நினைவுகள்* நூலை புதிய ஜனநாயக மாக்சிய லெனினிய கட்சியின் நிறுவகரான கே. ஏ. சுப்புரமணியம் அவர்களின் நினைவுகளை தொகுத்து அவரது 25வது ஆண்டு நினைவு தினத்தில் வெளிக்கொணர்ந்தார். புதியபூமியில் வெகுஜன‍ன் எனும் புனைபெயரில் எழுதிவந்த *வட்டுக்கோட்டை முதல் முல்லைத்தீவு வரை* எனும் இவரது நூல் 2018இல் புதியநீதி வெளியீடாக வெளிவந்து இலங்கையில் பலபாகங்களிலும் புலம்பெயர்தேசங்களிலும் அறிமுகநிகழ்வுகள் பல இடம்பெற்றன. 1995இல் வெளிவந்த *கம்யூனிஸ்ட் இயக்கத்தில் தோழர் சண்முகதாசன்* எனும் சிறு நூலில் வெகுஜன‍ன் என்ற புனைபெயரில் அவர் பற்றி கட்டுரை எழுதியுள்ளார். 2002இல் வெளிவந்த *பெண்விடுதலையும் சமூக விடுதலையும்* எனும் நூலிலும் அதே புனைபெயரில் கட்டுரைகள் எழுதியுள்ளார்.
புதிய பூமி, புதிய நீதி எனும் அரசியல் த‍த்துவார்த்த பத்திரிகையில் ஆசிரியராக இருந்து பலகட்டுரைகள் எழுதியுள்ளார். செம்பதாகை எனும் த‍த்துவார்த்த ஏட்டிலும் தேசிய பத்திரிகைகளிலும் புனைபெயர்களில் அரசியல் விமர்சன கட்டுரைகளை எழுதியிருப்பதாக அறியக்கூடியதாக உள்ளது.

வெளி இணைப்பு
------------

* மனிதரும் சமூக வாழ்வும்
* இலங்கையில் சாதியமும் அதற்கெதிரான போராட்டங்களும்
* கம்யூனிஸ்ட் இயக்கத்தில் தோழர் சண்முகதாசன்
* பெண்விடுதலையும் சமூகவிடுதலையும்
* தோழர் மணியம் நினைவுகள்
* வடபுலத்து பொதுவுடமை இயக்கமும் தோழர் கார்த்திகேசனும்
* 2019இல் புத்தூரில் மேதின நிகழ்வில் பு.ஜ.மா.லெ.கட்சி பொதுசெயலாளர் சி. கா. செந்திவேல் உரை
* 2019இல் புத்தூரில் சி. கா. செந்திவேல் உரை பகுதி 2
* சி. கா. செந்திவேல் வாய்மொழி வரலாறு
முக்கோண நேர்விளிம்பு
**நேர்விளிம்பு** (*Straightedge*) என்பது நேர்கோடுகளை வரையவோ கோடுகளின் நேர்த்தியைச் சரிபார்க்கவோ பயன்படுத்தப்படும் வளைவுகளற்ற நேரான கருவியாகும். சம நீள ஆயிடைகளில் அடையாளங்குறிக்கப்பட்ட நேர்விளிம்பானது அளவுகோல் என அழைக்கப்படும். அளவுகோல்களும் நேர்விளிம்பாகப் பயன்படுத்தப்படுவதுண்டு.

ஒளியியல் நேர்விளிம்பான சீரொளிக் கோட்டுமட்டத்தின் மூலமும் கோடுகளின் நேர்த்தி சரிபார்க்கப்படுவதுண்டு.

அமைப்பு
-------

கவராயத்தையும் நேர்விளிம்பையும் பயன்படுத்திச் செய்யும் அமைப்புகளில் நேர்விளிம்பானது பின்வருவனவற்றுக்காகப் பயன்படுத்தப்படுகின்றது.

* இரண்டு புள்ளிகளை இணைத்தல்
* வட்டத்தின் பரிதியில் ஒரு புள்ளியூடாகச் செல்லும் தொடலியை வரைதல்
* இரண்டு வட்டங்களுக்குப் பொதுவான தொடலியொன்றை வரைதல்

கவராயத்தையும் நேர்விளிம்பையும் பயன்படுத்திச் செய்யும் அமைப்புகள் அனைத்தையும் கவராயத்தை மட்டும் பயன்படுத்தியும் செய்ய முடியும். ஆனால், கவராயத்தின் மூலம் புள்ளிகளை மட்டுமே காண முடியும். நேர்கோடுகளைப் பெறுவதற்கு நேர்விளிம்பு இன்றியமையாததாகும். ஆனால், நேர்விளிம்பை மட்டும் பயன்படுத்தி கவராயத்தையும் நேர்விளிம்பையும் பயன்படுத்திச் செய்யும் அமைப்புகள் அனைத்தையும் செய்ய முடியாது.

மேற்கோள்கள்
-----------

1. ↑  நேர்விளிம்பு (ஆங்கில மொழியில்)
2. ↑  அளவுகோல் (ஆங்கில மொழியில்)
3. ↑  அமைப்புகளுக்கு அறிமுகம் (ஆங்கில மொழியில்)
4. ↑  சீரொளிக் கோட்டுமட்டம் என்பது என்ன (ஆங்கில மொழியில்)?
**கம்மாளம்பட்டி** (Kammalampatty) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது எல்லபுடையாம்பட்டி ஊராட்சிக்கு உட்பட்டது.

அமைவிடம்
--------

இந்த கிராமம் மாவட்ட தலைமையகமான தர்மபுரியில் இருந்து 44 கிலோமீட்டர் தொலைவிலும், அரூரில் இருந்து 5 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது. மேலும் இக்கிராமம் கடல் மட்டத்திலிருந்து 347 மீடடர் (1138 அடி) உயரத்தில் உள்ளது. இக்கிராமத்தின் மொத்த புவியியல் பரப்பு 214.71 ஹெக்டேர் ஆகும்.

மக்கள் வகைப்பாடு
----------------

இக்கிராமத்தின் மொத்த மக்கள் தொகை 1301 .இந்த கிராமத்தில் 341 வீடுகள் உள்ளன. 

### சிறப்பு திருவிழாக்கள்

ஒவ்வொரு ஐந்து வருடங்களுக்கு ஒருமுறை மன்னாம்பன் கோயிலில் தேர்த்திருவிழா நடைபெறுகிறது.
ஒவ்வொரு  ஆண்டும் பிப்ரவரி மற்றும் மார்ச் மாதத்தில் பங்குனி உத்திர திருவிழா
மிகப்பிரபலமாக நடைபெறும்.

அருகில் உள்ள முக்கியமான இடங்கள்
-------------------------------

* தீ்ரத்தமலை - 11கி.மீ (6.8 மைல்)
* வள்ளிமதுரை அணை - 5 கி.மீ
* சித்தேரிமலை - 21 கி.மீ (13 மைல்)
* திருவண்ணாமலை - 55 கி.மீ
* மனவாளன் கோவில் - 2 கி.மீ
* அனுமந்தீர்த்தம் - 15 கி.மீ
* அம்மன்கருங்கல் - 3 கி.மீ

போக்குவரத்து
------------

கம்மாளம்பட்டியிலிருந்து 15 கி.மீ தொலைவில் மொரப்பூர்  இரயில் நிலையம் உள்ளது.

சுரங்கம்
--------

### கருங்கல்

கம்மாளம்பட்டி அருகிலுள்ள அம்மன் கருங்கல் உயர்தரமாக இருப்பதால் வட அமெரிக்காவிற்கு ஏற்றுமதி செய்யப்படுகிறது.

மேற்கோள்கள்
-----------

1. ↑
2. ↑
நுழைவாயில்
**பஞ்சவன்மாதேவீச்சரம்** (பஞ்சவன் மாதேவி பள்ளிப்படைக் கோயில்) என்பது தமிழ்நாட்டின் தஞ்சாவூர் மாவட்டம் பட்டீஸ்வரத்திற்கும் திருவிடைமருதூருக்கும் அருகே அமைந்துள்ள பழையாறை கிராமத்தில் இருக்கும் ஒரு பள்ளிப்படைக் கோயில் ஆகும். பட்டீஸ்வரத்திலிருந்து திருமேற்றளிக்குச் செல்லும் சாலையில் இப்பள்ளிப்படை அமைந்துள்ளது. இக்கோயிலை உள்ளூர் மக்கள் ரமசாமி கோயில் என அழைக்கின்றனர்

வரலாறு
------

இந்த பள்ளிப்படை முதலாம் இராஜராஜ சோழனின் தேவியும், பழுவேட்டரையரின் மகளுமாகிய பஞ்சவன் மாதேவியின் நினைவாக முதலாம் இராசேந்திரனால் அவ்வம்மையாரைப் பள்ளிப்படுத்தி எடுக்கப்பெற்ற கற்றளியே பள்ளிப்படை கோயிலாகும். இராசேந்திர சோழனுக்கு பஞ்சவன் மாதேவி சிற்றன்னை ஆவார். பஞ்சவன் மாதேவியின் உடலைப் புதைத்து அதன்மேல் லிங்கத்தைப் பிரதிட்டை செய்து கட்டப்பட்ட பள்ளிப்படை என்பது இதன் சிறப்பு. கோயிலின் உள்ளே முன் பகுதியில் பஞ்சவன் மாதேவியின் சிலை உள்ளது. கோயில் பழுவேட்டரைர்ய கட்டுமான வடிவத்தைப் பிரதிபலிக்கும் தன்மையைக் கொண்டவை. இராஜேந்திர சோழன் எடுத்த இக்கற்கோயில் திருமலைராயன் ஆற்றின் வடகரையில் அமைந்துள்ளது

அமைப்பு
-------

கருவறை, அர்த்தமண்டபம், முன்மண்டபம் அதனுடன் இணைந்த அம்மன் கோயில்கள் பரிவாராலயமாக சண்டீசர் கோயில், கிழக்குக் கோபுர வாயில் ஆகியவற்றோடு பஞ்சவன்மாதேவீச்சரம் அமைந்துள்ளது. அர்த்தமண்டபத்திலுள்ள ரிஷபமும், அங்குள்ள சிம்மத்தூண் ஒன்றும் பழுவேட்டரையர்களின் கலை அமைதியோடு விளங்குகின்றன.

தாய்-மகன் அன்பு
---------------

பழுவேட்டரையர் மரபில் வந்த பஞ்சவன்மாதேவி, ராஜேந்திரனை தன் சொந்த மகனாகவே எண்ணி அன்பு பாராட்டினார். அதனால், இந்த இறையுணர்வு மிக்க சீமாட்டி இயற்கை எய்தியபோது அந்தப் பிரிவைத் தாங்கமாட்டாத அரசர், அன்னையின் நினைவாக, பேரரசி புதைக்கப்பட்ட இடத்தில் பள்ளிப்படைக்கோயிலான பஞ்சவன்மாதேவீச்சரத்தைக் கட்டினார். இப்பள்ளிப்படை, தாயின்மீது அவர் கொண்டிருந்த அன்பை வெளிப்படுத்த கட்டப்பட்ட கலைக்கோயிலாகும்.

சீரமைப்பு, தற்போதைய நிலை
------------------------

பல ஆண்டுகளுக்கு முன்பு வரை கோயிலுக்குள் செல்வதென்றால் ஒரு தோப்பிற்குள் செடிகொடிகள் மண்டிக்கிடக்கும் இடத்தில் புதர்கள் நிறைந்த சூழலில் பார்க்கவேண்டிய அவல நிலை இருந்தது. அனைத்தையும் கடந்து கோயிலுக்குள் சென்றால் அதிக எண்ணிக்கையிலான வவ்வால்கள் நம் முன் சுற்றி வந்து பயமுறுத்தி மூலவரைப் பார்க்க அனுமதிக்காது. பராமரிப்பின்றி அழிவின் நிலையில் இருந்த இந்தப் பள்ளிப்படைக் கோயில் பார்க்கவே இயலாதவாறு புதர் மண்டிப்போய் பாழ்பட்டு போனது. என்றாலும், இக்கோயில் 1978 இல் தமிழ்நாட்டு தொல்லியல்துறையால் கண்டறியப்பட்டு சீரமைக்கப்பட்டது. தற்போது கட்டுமானத்தில் சில இடங்களில் மீண்டும் செடிகள் முளைக்க ஆரம்பித்துள்ளன.

படத்தொகுப்பு
------------

* 
* 
* 
* 
* 
* 
*

மேற்கோள்கள்
-----------

1. 1 2   குடவாயில் பாலசுப்பிரமணியன், பழையாறை மாநகர், பட்டீஸ்வரம் ஸ்ரீஞானாம்பிகை சமேத ஸ்ரீதேனுபுரீஸ்வரசுவாமி மற்றும் ஸ்ரீதுர்க்காம்பிகை திருக்கோயில் கும்பாபிஷேக மலர், 1999
2. ↑   தேவமணி ரஃபேல், அன்னைக்கு ஓர் ஆலயம், கல்கி தீபாவளி மலர் 2002

வெளி இணைப்புகள்
---------------

* பஞ்சவன் மாதேவி பள்ளிப்படைக் கோயில் - காணொளி
**நைகீன் ஏரி (Nigeen ஏரி)** இந்தியாவின் சம்மு காசுமீர் மாநிலத்தில் உள்ள சிறீநகரில் அமைந்துள்ள ஓர் ஏரியாகும். **நாகீன் ஏரி** என்ற பெயராலும் இது அழைக்கப்படுகிறது. ஒரு மிதமான கனிமவளம் நிறைந்த ஏரியாக இது கருதப்படுகிறது. சில நேரங்களில் தால் ஏரியின் ஒரு பகுதியாகவும் நைகீன் ஏரி கருதப்படுகிறது. ஒரு குறுகிய நீரிணை வழியாக தால் ஏரியுடன் இது இணைக்கப்பட்டுள்ளது.  மேலும் நல்லா அமீர் கான் கால்வாய் மூலமாக குசால் சார் மற்றும் கில் சார் ஏரிகளுடன் நைகீன் ஏரி இணைக்கப்பட்டுள்ளது.

சொற்பிறப்பியல்
--------------

நைகீன் ஏரியை ஏராளமான வில்லோ மற்றும் பாப்லர் மரங்கள் சூழ்ந்துள்ளன. எனவே, வளையத்தில் காணப்படும் நகை என்ற பொருள் கொண்ட *நகீனா* என்ற சொல்லால் இவ்வேரி குறிப்பிடப்பட்டுள்ளது. நைகீன் என்ற சொல் நகீனா என்ற சொல்லின் உள்ளூர் மாறுபாடாகும்.

அமைவிடம்
--------

நைகீன் ஏரி அரி பர்பத் மலையடிவாரத்தில், தால் ஏரியின் மேற்கே அமைந்துள்ளது. இதன் வடக்கு மற்றும் மேற்கு திசைகளில் பாக்வான்போரா மற்றும் லால் பசார் ஆகிய இடங்களும், வடகிழக்கில் புகழ்பெற்ற சன்னதிக்கு பெயர் பெற்ற அசுரத்பால் வட்டாரமும் அமைந்துள்ளன.

தற்போதைய நிலை
-------------

சிறீநகரில் நைகீன் ஏரி ஒரு முக்கிய சுற்றுலா அம்சமாகும், இது தால் ஏரியுடன் ஒப்பிடும்போது ஒப்பீட்டளவில் அழகிய நீருக்காக அறியப்படுகிறது. படகு வீடுகள் மற்றும் சிகாரா மரப்படகுகள் போன்றவை வழக்கமான காட்சிப் பொருட்களாகும். தால் ஏரியை விட ஆழமாகவும், கூட்டமாகவும் இருப்பதால் நைகீன் ஏரி நீச்சலுக்கும் ஏற்றதாகும்.  காலனித்துவ காலத்தைச் சேர்ந்த நைகீன் சங்கம் ஏரியின் கிழக்கு கரையில் அமைந்துள்ளது.

இருப்பினும், காசுமீர் பள்ளத்தாக்கிலுள்ள பிற நீர்நிலைகளின் பிரச்சினை போலவே, இந்த ஏரியும் அத்துமீறல்களால் பாதிக்கப்பட்டுள்ளது. எனவே இதன் நீரின் தரம் மோசமாகிறது. வெள்ள அபாயமும் அதிகரிக்கிறது. இதை உணர்ந்த சம்மு-காசுமீர் அரசாங்கம் ஏரியின் நிலையை மேம்படுத்தவும், அதன் அசல் மகிமைக்கு மீட்டெடுக்கவும் நடவடிக்கை எடுப்பதில் ஈடுபட்டுள்ளது. 

Nigeen lakeநைகீன் ஏரியின் மேற்கு கரையில் வரிசையாக நிற்கும் படகு வீடுகள் ஒரு பரந்த காட்சி. இடது முன்புறத்தில் அரி பர்பத் மலைக்குன்றும் பின்னணியில் பனி மூடிய பிர் பஞ்சால் மலைத்தொடரும் உள்ளன.

மேற்கோள்கள்
-----------

1. ↑  "Nigeen lake turned eutrophic". Archived from the original on 13 ஜூலை 2015. .
2. 1 2 3 4  "Nigeen Lake-JK Tourism". 11 July 2015 அன்று பார்க்கப்பட்டது.
[*தொடர்பிழந்த இணைப்பு*]
3. ↑  Unni,K.S. கூகுள் புத்தகங்களில் *Conservation and Management of Aquatic Ecosystems*
4. ↑  "J&K govt to take steps for beautification of Nigeen lake". .
இலங்கையின் **ஏ-7 பெருந்தெரு** அவிசாவளையில் தொடங்கி நுவரெலியா நகரில் முடிவடையும் முதல் தர வாகனப் போக்குவரத்து நெடுஞ்சாலை ஆகும். இது 118.7 கிலோமீட்டர் நீளமானது. இது இலங்கையின் தேயிலை துறையின் முக்கிய நகரங்களை இலங்கையின் வர்த்தக மையங்கள் காணப்படும் கொழும்பு தேர்தல் மாவட்டத்துடன் இணைப்பதால் பொருளாதார ரீதியில் முக்கியத்துவமான பெருந்தெருவாகும். ஏ-7 பெருந்தெரு மலையக மக்கள் கொழும்பை அடைவதற்காக பயன்படுத்தும் வழிகளில் ஒன்றாகும். அவிசாவளை நகரில் ஏ-4 பெருந்தெருவுடனான சந்தியில் ஆரம்பிக்கும் இப்பெருந்தெருவின் நீள கணக்கீடும் இச்சந்தியில் இருந்தே ஆரம்பிக்கிறது. பின்னர் முறையே கரவனல்லை, எட்டியாந்தொட்டை, கித்துள்கலை, கினிகத்தனை, வட்டவளை, அட்டன், கொட்டகலை, தலவாக்கலை, லிந்துலை, நானு ஓயா போன்ற சிறிய, பெரிய நகரங்கள் ஊடாக நுவரெலியாவை அடைகிறது.

அமைப்பு
-------

அவிசாவளை தொடக்கம் கரவனல்லை வரையான பகுதி 3.5 மீற்றர் அகலமான இரண்டு பாதைகள் (லேன்) கொண்டதாகவும் கரவனல்லை முதல் அட்டன் வரையான பகுதி ஒருபாதையை கொண்டதாகவும் *இரட்டை மேற்பரப்பு பிட்டுமன் பராமரப்பு* முறையை (காபட்) கொண்டதாக அமைக்கப்பட்டுள்ளது. அட்டன் முதல் நுவரெலியா வரையான பகுதி ஒருபாதையை கொண்டுள்ளதோடு ஒற்றை பிட்டுமன் பராமரிப்பு முறையைக் கொண்டுள்ளது. 

அவிசாவளை முதல் எட்டியாந்தொட்டை வரை மட்டமான வீதியாக காணப்படும் ஏ-7 பெருந்தெரு அதன் பிறகு தொடர்ச்சியான மேல் நோக்கிய ஏற்றத்தைக் கொண்டுள்ளது. இது கினிகத்தனை கணவாயூடாக மத்திய மலைநாட்டில் நுழைகிறது. அவிசாவளையில் கடல் மட்டத்தில் இருந்து 100 மீட்டர் சற்றே குறைவான (300 அடி) உயரத்தைக் கொண்டுள்ள ஏ-7 பெருந்தெரு நுவரெலியாவை அடையும் போது 2000 மீட்டர் (6000 அடியை) அடைகிறது.

இவற்றையும் பார்க்கவும்
----------------------

* இலங்கையின் பெருந்தெருக்கள்

| * பா
* உ
* தொ
இலங்கை இலங்கையின் நெடுஞ்சாலைகள் |
| --- |
| இ (E) வகை | 
* இ-01
* இ-02
* இ-03
* இ-04

 |  |
| ஏ (A) வகை | 
* ஏ- 0
* ஏ- 1
* ஏ- 2
* ஏ- 3
* ஏ- 4
* ஏ- 5
* ஏ- 6
* ஏ- 7
* ஏ- 8
* ஏ- 9
* ஏ- 10
* ஏ- 11
* ஏ- 12
* ஏ- 13
* ஏ- 14
* ஏ- 15
* ஏ- 16
* ஏ- 17
* ஏ- 18
* ஏ- 19
* ஏ- 20
* ஏ- 21
* ஏ- 22
* ஏ- 23
* ஏ- 24
* ஏ- 25
* ஏ- 26
* ஏ- 27
* ஏ- 28
* ஏ- 29
* ஏ- 30
* ஏ- 31
* ஏ- 32
* ஏ- 33
* ஏ- 34
* ஏ- 35

 |
கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் (ஆங்கிலம்: **Gamaleya Research Institute of Epidemiology and Microbiology)** இதன் தலைமையிடம் உருசியாவின் மாஸ்கோ வில் அமைந்துள்ளது. தற்போது உருசியாவின் சுகாதாரத்துறை அமைச்சகத்தின் கீழ் செயல்பட்டு வருகிறது. இந்த நிறுவனம் 1891 ஆம் ஆண்டில் நிறுவப்பட்டது மற்றும் ரஷ்யாவில் நுண்ணுயிரியல் மற்றும் தடுப்பூசி ஆராய்ச்சியில் முன்னோடியாக அறியப்படுகிறது.

வரலாறு
------

1891 ஆம் ஆண்டில் ஒரு தனியார் இரசாயன நுண்ணோக்கி மற்றும் பாக்டீரியா அமைச்சரவையாக நிறுவப்பட்டது, பின்னர் வேதியியல் பாக்டீரியாவியல் ஒரு தனியார் நிறுவனமாக மாற்றப்பட்டது எப்.எம் புளூமெண்டல். இந்த நிறுவனத்தை 1919 இல் தேசியமயமாக்கப்பட்டது.

ஆராய்ச்சிகள்
------------

### இபோலா தீநுண்ம நோய்

மே 2017 ஆம் ஆண்டு இந் நிறுவனம் இபோலாவுக்கு எதிரான தடுப்பூசியை தயாரித்தது. அதன் பெயர் கேம்இவாக்-காம்பி (GamEvac-Combi) 1000 தடுப்பூசிகளை கினியாவிற்கு எபோலா பரிசோதனைக்காக வழங்குவதாக அறிவித்தது. சின்குவா அறிக்கையின்படி, இதுநாள் வரை மருத்துவ பயன்பாட்டிற்கான அதிகாரப்பூர்வமாக அங்கீகரிக்கப்பட்ட இபோலா தடுப்பூசி கேம்இவாக்-காம்பி (GamEvac-Combi) மட்டுமே.

### கோவிட் -19 தடுப்பு மருந்து

மே 2020 இல் இந் நிறுவனம் கோவிட்-19 தடுப்பூசியை உருவாக்குவது குறித்து ஆராய்ச்சிகளை தொடங்கியது.

கோவிட்-19 தடுப்பூசியின் முதல் கட்ட பரிசோதனைகள் 18 சூன் 2020 இல் நிறைவடைந்தது. மற்றும் இரண்டாவது கட்டம் சூலை 2020 இல் வெற்றிகரமாக முடிக்கப்பட்டது. மனித சோதனைகள் 18 சூன் அன்று தொடங்கியது.

11 ஆகத்து 2020 அன்று, உருசியா சனாதிபதி விளாடிமிர் பூட்டின், உலகின் முதல் COVID-19 தடுப்பூசியை காம்-கோவிட்-வெக் என்ற தலைப்பில் உருவாக்கியது என்று அறிவித்தார்.

மேற்கோள்கள்
-----------

1. ↑
2. ↑
3. ↑  "COVID-19 vaccines by Gamaleya Center, Vektor are most promising". *TASS*. 2020-08-11 அன்று பார்க்கப்பட்டது.
4. ↑  "Russia's COVID-19 vaccine successfully completes first phase of human clinical trials - Health News, Firstpost". *Firstpost*. 2020-07-13. 2020-08-11 அன்று பார்க்கப்பட்டது.
5. ↑  "Russia to deliver Ebola vaccines to Guinea by end of June: Health Ministry - Xinhua | English.news.cn". *news.xinhuanet.com*. 2020-08-11 அன்று பார்க்கப்பட்டது.
6. ↑  "Russia plans to start producing coronavirus vaccine in September" (ஆங்கிலம்). Daily Sabah. 2020-08-11. 10 August 2020 அன்று பார்க்கப்பட்டது.
7. ↑  "Russian University Says It Has Finished Human Trials For Covid-19 Vaccine". *www.outlookindia.com/*. 2020-08-11 அன்று பார்க்கப்பட்டது.
8. ↑  "Russia may start Phase III trial of COVID-19 vaccine in mid-August: RIA". .
9. ↑  "Putin announces first 'registered' COVID-19 vaccine from Russia's Gamaleya Institute; his daughter among those inoculated - Health News, Firstpost". *Firstpost*. 2020-08-11. 2020-08-11 அன்று பார்க்கப்பட்டது.
**மானசாரம்** என்பது, ஒரு சிற்பநூல் ஆகும். பண்டைக்கால இந்தியாவின் நகர அமைப்பு, கட்டிடக்கலை, படிமவியல் ஆகியவை பற்றிய விடயங்கள் இந்நூலில் எடுத்தாளப்படுகின்றன. மேற்படி துறைகள் தொடர்பாகப் பல நூல்கள் இருந்த போதும், முழுமையான நூல்கள் என்று சொல்லத் தக்கவை மிகச் சிலவே. இம் மிகச்சில முழுமையான நூல்களுள் மானசாரமும் ஒன்றாகும். சிற்பநூல்களுள் மிகவும் நீளமானது என்று சொல்லத்தக்க வகையில் 5400 பாடல்களைக் கொண்டுள்ள இந்நூல், 70 அத்தியாயங்களாகப் பிரிக்கப்பட்டுள்ளது.

சமஸ்கிருத மொழியில் எழுதப்பட்டுள்ளது ஆயினும், பெரும்பாலும் தென்னிந்திய மரபுகள் பற்றியே பேசுவதால், இது தென்னிந்தியாவிலேயே எழுதப்பட்டிருக்கவேண்டும் என்ற கருத்து நிலவுகின்றது.

காலம்
-----

இதன் காலம் பற்றித் தெளிவான சான்றுகள் கிடைக்கப்பெறவில்லை. மானசாரத்தை மொழிபெயர்த்துப் பதிப்பித்தவரான பி.கே. ஆச்சார்யா என்பவர் இது குப்தர் காலத்தைச் (கி.பி 4 – 8 ஆம் நூற்றாண்டு) சேர்ந்தது எனக் கருதுகிறார். ஆனால், இது கி.பி ஒன்பதாம் நூற்றாண்டுக்குப் பிற்பட்டதாதல் வேண்டும் என்று வேறு சிலர் கருதுகிறார்கள்.

அடிக்குறிப்புகள்
----------------

1. ↑  புரூனோ டாகென்ஸ், 1994. p: xliv
2. ↑  புரூனோ டாகென்ஸ், 1994.

உசாத்துணைகள்
------------

* மயமதம், புரூனோ டாகென்ஸ் (பதிப்பாசிரியர், மொழிபெயர்ப்பாளர்), கலைகளுக்கான இந்திராகாந்தி தேசிய மையம், புது டில்லி, 1994, மறுபதிப்பு 2000. (ஆங்கில மொழியில்)
வேங்கட கிருஷ்ணன் திருக்கோவில் தொரப்பாடியில் (துறைப்பாடி) உள்ள கோவில்களில் மிகவும் பிரசித்திபெற்ற திருக்கோவில். ராதா ருக்மணி உடனுறை வேங்கட கிருஷ்ணன் எழுந்தருளி அருள்பாலிக்கின்றார். 

இக்கோவிலில் உற்சவர் ஸ்ரீ வேணுகோபால் சுவாமி.
இக்கோவிலில் ஆஞ்சநேயர் சன்னதி உள்ளது. ஆஞ்சநேயர் இரு கை கூப்பிய நிலையில் பக்த ஆஞ்சநேயராக அருள் பாலிக்கின்றார்
இத்திருக்கோவில் 150 ஆண்டிற்கு மேலான வரலாற்றைக் கொண்டுள்ளது.

விழாக்கள்
---------

* கிருஷ்ண ஜெயந்தி விழா வெகு விமர்சியாக கொண்டாடப்படும் அந்நாளில் கிருஷ்ணன் திருவீதி உலா சிறப்பாக நடைபெறும் இக்கோவிலில் புரட்டாசி மாதம் அனைத்து சனிக்கிழமையும் ஊஞ்சல் சேவை நடைபெறும்.

மேலும் மார்கழி மாதம் அனைத்து நாட்களும் திருப்பாவை சேவை நடைபெறும்.
மார்கழி மாத முக்கோட்டி ஏகாதசி வெகு சிறப்பாக நடைபெறும்.
அன்றைய தினம் பெருமாள் கருடவாகன புறப்பாடு நடக்கும்.அன்றிரவு ஏகாந்த சேவை நடைபெறும்
மார்கழி மாத கூடரவெள்ளி தினத்தன்று ராதா ருக்மணி வேணுகோபால் சுவாமி திருக்கல்யாணம்
சிறப்பாக நடைபெறும் மார்கழி மாதம் அனைத்து நாட்களும் வீதி பஜனை நடைபெறும்

பொங்கல் தினத்தன்று கிருஷ்ணன் திருவீதி உலா எழுந்தருள்வார்

கோவில் அமைப்பு
--------------

இத்திருக்கோவில் வேலூரில் இருந்து ஸ்ரீபுரம் (தங்க கோவில்) செல்லும் வழியில் தொரப்பாடி என்ற இடத்தில் பஜனை கோவில் தெருவில் அமைந்துள்ளது
இத்திருக்கோவில் மூன்று நிலை கொண்ட ராஜகோபுரமும் கருவறை விமானமும் அமைந்துள்ளது
இக்கோவிலில் மூலவர் வேங்கட கிருஷ்ணன் எங்கும் இல்ல வகையில் புன்னகை புரிபவராக உள்ளார்
இக்கோவிலில் வைணவம் முறைப்படி பூசைகள் நடைபெறுகின்றன.
**தொழில் பயன்பாட்டு மென்பொருள்** (ஆங்கிலத்தில் *Enterprise Application Software*) என்றறியப்படும் **தொழில் நிறுவன மென்பொருள்**, (ஆங்கிலத்தில் *Enterprise Software*) என்பது ஒரு தனி நபருக்காக அல்லாமல், ஒரு அமைப்பின் தேவைகளை நிறைவு செய்ய வேண்டிய நோக்கத்திற்காக வடிவமைக்கப்படும் மென்பொருள். பள்ளிகள், நிறுவனங்கள், இணையம்சார் பயனர் குழுக்கள், சங்கங்கள்/கழகங்கள், சில்லறை விற்பனையாளர்கள், அரசு அமைப்புகள் போன்ற பல்வேறு அமைப்புகள் இதனால் பயன்பெரும். தொழிற்பயன்பாட்டு மென்பொருள் ஒரு (கணினி-சார்)தகவல் அமைப்பின் இன்றியமையா அங்கமாகும், அது போல வலைதள உருவாக்கத்தையும் உள்ளடக்கியது.

தொழில் நிறுவன மென்பொருள் வழங்கும் சேவைகள் பொதுவாக வலைவழிக் கொள்முதல், இணைய கட்டண வசூலிப்பு செயலாக்கங்கள் (*online payment processing*), ஊடாடும் விளைபொருள் அட்டவணை (*interactive product catalogue*), தானியங்கி பட்டியலிடும் முறை(*automated billing systems*), பாதுகாப்பு, தொழில்நிறுவன உட்பொருள் மேலாண்மை(*enterprise content management*), தகவல் தொழில்நுட்ப சேவை மேலாண்மை, வாடிக்கையாளர் தொடர்பு மேலாண்மை, நிறுவன வளம் திட்டமிடல், வணிக அறிவாண்மை, செயற்றிட்ட முகாமைத்துவம், கூட்டுழைப்பு, மனித வள மேலாண்மை, உற்பத்தி, தொழில் நிறுவன பயன்பாட்டு ஒருங்கிணைப்பு (*enterprise application integration*), தொழில் நிறுவன விண்ணப்ப தானியக்கம்(*enterprise forms automation*) போன்ற வணிக சார்புடைய கருவிகளாகப் பயன்படுவன.

தொழில் நிறுவனங்கள் பலவும் பொதுவான துறை பகுப்புகளையும், அமைப்புமுறைகளையும் கொண்டிருக்கும் காரணத்தால், தொழில்நிறுவன மென்பொருள் பெரும்பாலும் தனிப்பயனாக்கக்கூடிய நிரல்களின் தொகுப்பாக(*suite of customizable programs*) வழங்கப்படும். பொதுவாக, இக்கருவிகளின் சிக்கலான வடிவமைப்பு காரணமாக, இவற்றைப் பயன்படுத்த நிபுனத்துவமும், இவை குறித்த சிறப்பு அறிவும் தேவை.

வகைகள்
------

* கணக்கியல் மென்பொருள்
* வணிக அறிவாண்மை
* பணிச் செயலாக்க மேலாண்மை
* உட்பொருள் மேலாண்மை அமைப்பு (*CMS*)
* வாடிக்கையாளர் தொடர்பு மேலாண்மை (*CRM*)
* தரவுத்தளம்
	+ முதன்மை தரவு மேலாண்மை (*MDM*)
* நிறுவன வளம் திட்டமிடல் (*ERP*)
* தொழில் நிறுவன சொத்து மேலாண்மை (EAM)
* விநியோகச் சங்கிலி மேலாண்மை (*SCM*)

உருவாக்குவோர்
-------------

நிறுவன மென்பொருள் துறையில் ஈடுபட்டிருக்கும் பெரும் அமைப்புகள் சாப், கூகுள், ஐபிஎம், ரெட் ஹாட், மைக்ரோசாப்ட், அடோபி சிஸ்டம்ஸ், உள்ளிட்டவை; இவையல்லாமல் உலகில் ஆயிரக்கணக்கான விறபனையாளர்கள் உள்ளனர்.

தொழில்நிறுவன சமூக மென்பொருள்
----------------------------

நிறுவனம் 2.0 என்றழைக்கப்படும் தொழில்நிறுவன சமூக மென்பொருளையும் நிறுவனங்கள் பயன்படுத்துகின்றன. மைக்ரோசாஃப்ட்டிடம் விற்கப்பட்ட யாம்மர் இன்க். என்பது இவ்வகை மென்பொருளுக்கோர் எடுத்துக்காட்டாகும்.

இவற்றையும் காண்க
----------------

* நிர்வாகத்திற்கான தகவல் முறைமை

மேற்கோள்கள்
-----------

1. ↑  எடுத்துக்காட்டுகள்: (ஆங்கிலம்)2500+ உறுப்பினர்கள் பரணிடப்பட்டது 2015-05-10 at the வந்தவழி இயந்திரம் கொண்ட டிரெயின்ஸ் பயனர் குழு, 1632 புத்தகத் தொடர் போன்ற சங்கங்களின் கூட்டுழைப்பு வலைதளம்.
2. ↑  "(ஆங்கிலம்) "தொழில் நிறுவன மென்பொருள்" என்பது ஒரு சமூகப் பெருநிகழ்வு, தொழில்நுட்ப நிகழ்வன்று". 2011-12-11 அன்று மூலம் பரணிடப்பட்டது. 2015-06-05 அன்று பார்க்கப்பட்டது.
**காரபூர்** *(Carapur)* என்பது இந்தியாவின் கோவா மாநிலத்தின் வடக்கு கோவா மாவட்டத்திலுள்ள ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

15.55°வடக்கு மற்றும் 73.97°கிழக்கு என்ற அடையாள ஆள்கூறுகளில் காரபூர் நகரம் பரவியுள்ளது.  மேலும் கடல் மட்டத்தில் இருந்து சராசரியாக 6 மீட்டர் உயரத்தில் இந்நகரம் உள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி காரபூர் நகரின் மொத்த மக்கள் தொகை 5334 ஆகும். இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். காரபூர் நகரின் கல்வியறிவு சதவீதம் 76% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 83% எண்னிக்கையும் பெண்கள் 69% எண்ணிக்கையிலும் காணப்பட்டனர். மக்கள் தொகையில் 11% பேர் ஆறு வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  Falling Rain Genomics, Inc - Carapur
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.